Ulama

Ulama ialah seorang pemuka atau pemimpin agama yang bertugas untuk membimbing dan memandu umat Islam baik dalam masalah-masalah agama mahupun masalah sehari-hari yang diperlukan baik dari sisi keagamaan ataupun sosial kemasyarakatan.

Ulama berasal dari kata  yakni bentuk jamak perkataan alim iaitu terbitan bentuk pelaku atau fā`il kata kerja  `alima "mengetahui" sekaligus berkaitan dengan "ilmu" yang dimaksudkan sini ialah ilmu fekah Islam lalu ditafsirkan bermaksud seseorang yang tinggi pengetahuan terutama tentang hal ehwal agama dan mengamalkan ilmu yang dipelajari. Seorang yang alim juga dilihat dari sudut pakaian dan kehidupan luarannya. Seorang ustaz atau tok guru selalu dilabel sebagai alim kerana mereka memiliki ilmu ukhrawi berbanding ilmu duniawi. Mufti, qadi, faqih dan muhaddith adalah contoh ulama.

Pendidikan

Ulama belajar di sekolah (madrasah) Islam tentang agama dan bidang pengajian lain. Adalah dipercayai dalam Islam bahawa pendidikan yang sempurna adalah sesuatu yang setiap Muslim mesti memperoleh untuk memahami agama Allah secara keseluruhan. Menjelang akhir pendidikan mereka, mereka memperoleh Ijazah seperti ijazah akademik dalam undang-undang Islam dan perundangan, suatu amalan yang bermula pada abad pertama Islam. Ulama juga mengadakan seminar di mana mereka memberi ceramah dan ucapan tentang bidang pengajian Islam kepakaran mereka.

Kehakiman
Di negara-negara Islam yang tertentu, seperti Arab Saudi dan Emiriah Arab Bersatu, di mana terdapat mahkamah syariah, ulama Islam menjadi hakim. Oleh itu, salah satu pekerjaan ulama adalah tafsiran dan penyelenggaraan undang-undang Islam di negara-negara tersebut.

Rujukan

 
Pekerjaan undang-undang Islam